text: Se video: Kamilla Hantusch fra Padborg begravet
  14 august 2014 kl. 13.25
  Den 21-årige unge mor, Kamilla Hantusch, som i begyndelsen af august blev fundet myrdet ved en motorvejsnedkørsel ved Kliplev i Sønderjylland, blev torsdag eftermiddag begravet i Bov Kirke.
  Omkring 100 mennesker deltog i begravelsen. Heriblandt Kamilla Hantuschs bror, der i øjeblikket er sigtet og varetægtsfængslet for et overfald begået i relation til drabet på Kamilla Hantusch. Han var under opsyn af politiet.
  Da Kamilla Hantusch blev fundet, havde hun været sporløst forsvundet i knap to uger, og på det tidspunkt havde sagen fyldt meget i medierne. Derfor var familien klar over, at begravelsen af Kamilla Hantusch ville skabe opmærksomhed, og alle var velkomne til begravelsen - også pressen.
  Kamilla Hantuschs tidligere kæreste er fortsat varetægtsfængslet i sagen og sigtet for drabet.
  Her nedenfor kan du se billeder fra Bov Kirke, hvor omkring 100 mennesker i dag viste den dræbte og hendes familie den sidste respekt. (Varighed 1:21 min.)
  